Viacetapový pretek Vuelta Mallorca patrí už niekoľko rokov k prvotným skúškam k nadchádzajúcej sezóne. V 100-kilometrovej etape, kde sa štartovalo a končilo v hlavnom meste Palme, došpurtoval talentovaný Oravčan v hlavnom peletóne na 73. mieste. Spomedzi kolegov z PSK Whirlpool skončil druhý. Na súpiske ste mohli nájsť najlepšie svetové tímy ako Rabobank, Geroldsteiner, Euskaltel či suspendovanú Astanu. Nechýbali známe mená z Giro d´ Italia, Tour de France a Vuelty.
Michal Škvarka berie pobyt na jednom z Baleárskych ostrovov v prvom rade ako dobrú prípravu. Ciele na sezónu 2008 sú ešte ďaleko.